Պոլիգրաֆիստ

«Պոլիգրաֆիստ», եռամսյա հանդես։ ՀԽՍՀ պոլիգրաֆարդյունաբերության և հրատարակչությունների գիտատեխնիկական ընկերության հանրապետական վարչության հրատարակություն։

Պատմություն 
Լույս է տեսել 1957-1989 թվականներին Երևանում։ Խմբագիրները եղել են Աշոտ Մարտիկյանը, Սուրեն Խաչատրյանը։ 

Պարբերականը տպագրել է հանրապետության տպարանների աշխատանքները լուսաբանող հոդվածներ, ծանոթացրել հայրենական և արտասահմանյան պոլիգրաֆիստական տեխնիկայի և տեխնոլոգիայի նորություններին, ներկայացրել անվանի պոլիգրաֆիստներին, հայ գիրքը՝ միութենական և միջազգային ցուցահանդեսներում։

Հայկական գիտական պարբերականներ
Հայկական ԽՍՀ հանդեսներ
Հայկական հասարակական պարբերականներ